134/1142. (2026. III. 10.) FNB. Hat.: A Földrajzinév-bizottság a 133. ülés jegyzőkönyvét kis változtatással elfogadta.

134/1143. (2026. III. 10.) FNB. Vél.: A Földrajzinév-bizottság Csörög Község Önkormányzatának kérésére megállapítja, hogy az Antall József utca és Találkozások útja névalakok alkalmasak közterület megnevezésére.
134/1144. (2026. III. 10.) FNB. Vél.: A Földrajzinév-bizottság Bodajk város polgármesterének kérdésére megállapítja, hogy a Pipacs dűlő, Bodza dűlő, Búzavirág dűlő nevek alkalmasak közterület megnevezésére.

134/1145. (2026. III. 10.) FNB. Vél.: A Földrajzinév-bizottság Bodajk város polgármesterének kérdésére megállapítja, hogy a Határ utca és Tőzike utca nevek alkalmasak közterület megnevezésére.

134/1146. (2026. III. 10.) FNB. Vél.: A Földrajzinév-bizottság Márok község polgármesterének kérdésére az elnevezendő közpark nevéül a Pájland liget névalakot javasolja. Az előtag második magánhangzója – nyelvészeti szakértői vélemények alapján –rövid. 

134/1147. (2026. III. 10.) FNB. Vél.: A Földrajzinév-bizottság Mór város jegyzőjének kérdésére megállapítja, hogy a Nefelejcs köz névalak alkalmas közterület megnevezésére.

134/1148. (2026. III. 10.) FNB. Vél.: A Földrajzinév-bizottság Szolnok város polgármesterének kérésére megállapítja, hogy a Berkenye utca névalak alkalmas közterület megnevezésére.
134/1149. (2026. III. 10.) FNB. Hat.: A Földrajzinév-bizottság Eger Megyei Jogú Város Önkormányzatának előterjesztése alapján a felnémeti városrészben az Eger-patakon átívelő, Kovács Jakab utcai híd nevét Lőkös István híd alakban határozza meg. 
134/1150. (2026. III. 10.) FNB. Áf.: A Földrajzinév-bizottság Egyenlítői-Guinea új fővárosának a nevét az eredeti spanyol, Ciudad de la Paz alakban javasolja használni.

135/1151. (2026. VI. 9.) FNB. Hat.: A Földrajzinév-bizottság a 134. ülés jegyzőkönyvét elfogadta.

135/1152. (2026. VI. 9.) FNB. Hat.: A Földrajzinév-bizottság a 81-es vasútvonalon, Bátonyterenye területén, Nagybátony és Kisterenye állomások közt kialakított új állomás elnevezésére a Bányaváros nevet állapította meg.
 
135/1153. (2026. VI. 9.) FNB. Hat.: A Földrajzinév-bizottság a 108-as vasútvonalon, Debrecen területén a következő két új állomásnevet állapítja meg: Tócóvölgy és Macs állomások között Köntösgát; Debrecen és Tócóvölgy állomások között Tócóskert. 


